نوجوانوں کے امور اور کھیل کود کی وزارت
محترمہ زُبین ایرانی کا جناب کرن رجیجو کی موجودگی میں نوجوانوں سے متعلق 24 ویں قومی میلہ کی اختتامی تقریب سے خطاب
خواتین اور بچوں کی بہبود کی وزارت اور کھیل کود اور نوجوانوں کے امور کی وزارت، بیٹی بچاؤ-بیٹی پڑھاؤ کے سلسلے میں بچیوں کے قومی دن پر ایک بڑے پروگرام کا آغاز کریں گی
ٹیکسٹائل اور خواتین اور بچوں کی بہبود کی مرکزی وزیر محترمہ زبین ایرانی نے آج نئی دہلی میں نوجوانوں کے امور اور کھیلوں کے محکمے کے وزیرمملکت کرن رجیجو کی موجودگی میں نوجوانوں سے متعلق 24 ویں میلے  کی اختتامی تقریب سے خطاب کیا۔ یہ میلہ 20 دسمبر سے تین مرحلوں یعنی ضلع کی سطح، ریاست کی سطح اور قومی سطح پر ہائی برڈ موڈ میں منعقد کیا گیا۔
اس موقع پر نوجوانوں کے امور کے محکمے کی سکریٹری محترمہ اوشا شرما، نوجوانوں کے امور کے محکمہ میں جوائنٹ سکریٹری جناب اسیت سنگھ، نوجوانوں کے امور اور کھیل کود کی وزارت میں کھیلوں کے محکمے کے جوائنٹ سکریٹری جناب سدھارتھ سنگھ اور وزارت کی دیگر ممتاز شخصیات بھی موجود تھیں۔ اس موقع پر این وائی کے ایس اور این ایس ایس کے نوجوان رضکاروں نے ایک بھارت ۔ شریشٹھ بھارت کے شاندار جذبے کا مظاہرہ کرتے ہوئے یادگار ثقافتی پروگرام پیش کیا۔
اس موقع پر نوجوان رضاکاروں سے خطاب کرتے ہوئے خواتین اور بچوں کی بہبود اور ٹیکسٹائل کے محکموں کی مرکزی وزیر محترمہ اسمرتی زوبین ایرانی نے کہا کہ ’’حساس نوجوان‘‘ ایک نئے بھارت کی تعمیر کریں گے۔ انہوں نے ملک کے نوجوانوں پر زور دیا کہ وہ ضرورت مند افراد کا ہاتھ تھام کر ترقی کی راہ پر آگے بڑھیں۔ محترمہ ایرانی نے ایک بہت غیرمعمولی اور رنگارنگ اختتامیتقریب کے انعقاد کے لئے کھیل کود اور نوجوانوں کے امور کی وزارت کی ستائش کی۔ انہوں نے کہا کہ مختلف ریاستوں کے ذریعہ پیش کئے گئے پروگراموں سے ایک متحد بھارت کو پیش کیا گیا ہے جن میں ملک کے نوجوانوں کے جوش و خروش ، صلاحیتوں اور غیر معمولی صلاحیتوں کا مظاہرہ کیا گیا ہے۔
انہوں نے یہ بھی کہا کہ نوجوانوں کے ترانہ نے پورے ملک کو ایک دھاگے میں پرو دیا ہے۔
ملک میں آج شروع ہوئی ٹیکہ کاری کی سب سے بڑی مہم کا حوالہ دیتے ہوئے محترمہ اسمرتی ایرانی نے کہا کہ بھارت نے یہ بات ثابت کردی ہے کہ چیلنج سے بھرے دور کے دوران بھی ہمارا جوش و خروش اور نصب العین میں کمی نہیں ہوگی اور وزیراعظم نریندر مودی کی قیادت میں ہماری لگن، عزم اور قوم کے تئیں خدمات میں مسلسل مزید اضافہ ہوتا رہے گا۔ انہوں نے بتایا کہ کووڈ19 سے نمٹنے میں پیش پیش رہنے والے جانبازوں کو سب سے پہلے ٹیکہ لگایا جائے گا۔ محترمہ ایرانی نے کووڈ19 عالمی وبا کے مشکل دور میں پورے ملک کی انتھک خدمت کرنے کے لئے این وائی کے اور این ایس ایس کے رضاکاروں کی ستائش کی جنہوں نے ماسک بنائے اور سینی ٹائزر س لوگوں میں تقسیم کئے ۔
انہوں نے حکومت کی’’ بیٹی بچاؤ بیٹی پڑھاؤ‘‘یوجنا کے تحت پروگراموں کے انعقاد کے لئے خواتین اور بچوں کی بہبود کی وزارت کے ساتھ تال میل اور اشتراک کرنے کی غرض سے کھیل کود اور نوجوانوں کے امور کے وزیر جناب کرن رجیجو سے بھی تشکر کا اظہار کیا۔
نوجوانوں کے امور کھیل کود کے آزادانہ چارج کے مرکزی وزیر مملکت جناب کرن رجیجو نے کہا کہ وزیراعظم جناب نریندر مودی سے ترغیب حاصل کرکے ان کی وزارت نے نوجوانوں کے 24 ویں قومی میلہ کو ایک نیا ہی رنگ دیا ہے۔ جناب رجیجو نے یہ بھی کہا کہ میلے کا یہ ایڈیشن کئی طرح سے منفرد ہے۔ کووڈ 19 عالمی وبا کے درپیش چیلنجوں کے مدنظر یہ میلہ پہلی مرتبہ ورچوئل طریقہ سے منعقد کیا گیا تھا لیکن این وائی کے ایس اور این ایس ایس کے رضاکاروں کے جوش و خروش اور گہری دلچسپی نے اس تقریب کو کامیاب بنادیا ہے ۔
جناب رجیجو نے یہ بھی کہا کہ 20 دسمبر 2020 سے شروع ہونے والے اس میلہ کو تین مرحلوں میں منعقد کیا گیا ہے۔ ضلع اور ریاستی سطح کی تقریبات کے بعد قومی سطح کی تقریبات کا ورچوئل طریقہ سے انقعاد کیا گیا جن میں 24 مقابلہ جاتی مقابلوں میں تقریباً چھ لاکھ نوجوانوں نے حصہ لیا۔ وزیراعظم جناب نریندر مودی کے نظریہ سے ترغیب حاسل کرتے ہوئے اس مرتبہ علاقائی رسمی پوشاکیں۔ یوگ اور اونچائی پر چڑھنے سے متعلق کھیلوں جیسے کچھ نئے پروگرام بھی شامل کئے گئے تھے۔
جناب رجیجو نے کہا کہ یہ سفر بہت خاص تھا اور اس سفر کا سب سے یادگار حصہ نیشنل یوتھ پارلیمنٹ فیسٹیول ہے جو پارلیمنٹ کے سینٹرل ہال میں اختتام پذیر ہوا ہے۔ ہم بہت خوش قسمت ہیں کہ وزیراعظم جناب نریندر مودی نے اس کی اختتامی تقریب سے خطاب کیا اور اس پروگرام میں شرکت کرنے والے تین افراد کو اپنے خیالات ظاہر کرنے کا موقع ملا۔ جناب رجیجو نے یہ بھی کہا کہ وزیراعظم نے اختتامی دن کے موقع پرشرکا کی تقریریں ٹویٹ کی ہیں اور یہ ایسی بات ہے کہ جس نے ہم سب کو ترغیب دی ہے۔
جناب رجیجو نے کہا کہ نوجوانوں نے امور کی وزارت ، خواتین اور بچوں کی بہبود کی وزارت کے اشتراک سے بیٹی بچاؤ ،بیٹی پڑھاؤ کے سلسلے میں بچوں کے قومی دن کے موقع پر ایک پروگرام کا آغاز کررہی ہے۔ جناب رجیجو نے یہ بھی کہا کہ ہم اس پروگرام کا پورے سال انعقاد کریں گے۔ کھیل کود کا محکمہ اس سلسلے میں قائدانہ کردار ادا کرے گا اور این وائی کے ایس اور این ایس ایس کے رضاکار اس میں مدد کریں گے ۔
اس کے ساتھ ساتھ ، وزارت ، نیتاجی سبھاش چندر بوس کے 125 ویں یوم پیدائش کو بڑے پیمانے پر منعقد کرے گی۔
نوجوانوں کے امور اور کھیلوں کی وزارت کسی ایک ریاست یا مرکز کے زیرانتظام علاقہ  کی میزبانی میں ہر سال نوجوانوں کے قومی میلے  کا انعقاد کرتی ہے۔ موجودہ کووڈ19 عالمی وبا کی وجہ سے 24 ویں این وائی ایف کو اس سے پچھلے میلوں کے مقابلے مختلف طریقے سے منعقد کیا گیا ہے۔ صرف ایک میزبان ریاست یا مرکز کے زیر انتظام علاقے یو ٹی کی جگہ اس بار مختلف ریاستوں اور مرکز کے زیر انتظام علاقوں ، یو ٹی ایک ساتھ میزبانی کے فرائض انجام دیئے ہیں۔
یہ میلہ تین مرحلوں یعنی ضلع کی سطح، ریاستی سطح اور قومی سطح پر 20 دسمبر 2020 سے ہائی برڈ موڈ میں منعقد کیا گیا تھا۔ پہلے دو مرحلوں میں یہ تقریبات تمام ضلعوں میں اور پھر تمام ریاستوں میں ان کا انعقاد کیا گیا ۔ اس میں بہت سے مقابلہ جاتی اور غیرمقابلہ جاتی تقریبات کا اہتمام کیا گیا تھا۔
میلے کے آخری مرحلہ میں قومی سطح کی تقریبات 12 سے 16 جنوری 2021 کے دوران منعقد کی گئیں۔ نوجوانوں کے قومی میلہ کی قومی سطح کا آغاز دوسرے نیشنل یوتھ پارلیمنٹ فیسٹیول کی اختتامی تقریب ایک ہی وقت میں منقعد ہوئی۔
میلہ کی بڑے پیمانے پر تشہیر کے مقصد سے #NYF2021, #YUVAAH اور #UtsahNayeBharatKa جیسی مختلف ہیش ٹیگس اور ایک مخصوص ویب سائٹ تیار کی گئی ہے۔
مجموعی طور پر تقریباً چھ لاکھ نوجوانوں نے اس ویب سائٹ پر اپنا اندراج کرایا ہے اور اب وہ اس میلہ کا حصہ بن گئی ہے۔ مقابلہ جاتی پروگرام کی ورچوئل پلیٹ فارمس پر نمائش کی گئی تھی۔ جج حضرات نے 18 انفرادی اور 6 اجتماعی پروگراموں میں 72 فاتح افراد کو منتخب کرنے کے لئے ورچوئل پلیٹ فارم کا استعمال کیا ۔